‘નિશિથ, આઈસ્ક્રીમ…?’ નિશાએ મલકતા કહ્યું ‘વ્હાય નોટ ?’ બંને જણા નેચઅરલ આઈસ્ક્રીમ પાર્લરના હાઈ-એન્ડ ઠંડા ઠંડા વાતાવરણમાં પ્રવેશ્યા. આ એમનો રોજિંદો ક્રમ હતો, ડિનર પછી સાંજે લટાર મારવાનો. આઈસ્ક્રીમ જો કે એ ક્રમમાં સામેલ ન હતો. પણ ગઈકાલથી નિશા પાછી ખુશ હતી અને નિશિથએ ખુશીથી પણ ડર અનુભવી રહ્યો હતો. મસ્તીથી સ્ટ્રોબેરી આઈસ્ક્રીમને માણી રહેલી નિશાને એ જોઈ રહ્યો. દર મહિને આવતી ત્રણ-ચાર દિવસની આ ખુશીમાં જ જીવી રહેલી નિશાને એ નિરાશ નહતો કરવા માંગતો પણ… હે ભગવાન, આ વખત સાંભળી લેજે. આ ખુશી ત્રણ કે ચાર દિવસની ના હોય પણ લાંબી નીવડે….